— Гэты год павінен быць яшчэ ярчэйшым, чым мінулы! “Ноч у музеі” правядзем на іншым узроўні, выправім усе мінулагоднія хібы: задзейнічаем гандаль, узмоцнім дрэс-код. Ужо рыхтуем праграмы мерапрыемстваў, якія сталі брэндамі нашага раёна. “Ружанская брама” запланавана на лета, фестываль джазавай музыкі “Пружанскі блюз” павінен сабраць шмат аматараў. Адновім конкурс Міс-Пружаны. У раёне пройдзе шэраг адборачных тураў для удзелу ў абласных і рэспубліканскіх конкурсах: “Іграй, гармонік, звяні, прыпеўка!”, свята гумару (адбор на “Спораўскія жарты”), конкурс папулярнай песні “Табе мае спевы, Белая Русь”. Трэці год запар правядзем кірмаш “Пружанская восень”.